da en da nl ca da da da es da da da da da da da da da da da da da de en en da da da sv et da sv da da da da da de da da da da da da da da da nb da da da nl da en da da es nl da
Pantstationen i Odense lukker og slukker | Dansk Retursystem
15.3.2021 14:18:52 CET | Dansk Retursystem
Den sidste pantsæk er lagt i Odense pantstation for denne gang. Pantstationen, der i sin tid åbnede i en nedlagt køkkenbutik, adskiller sig noget fra de øvrige pantstationer, og det er grunden til, at Dansk Retursystem efter weekenden har været nødt til at lukke pantstationen på Egegårdsvej. Teknikken er ganske enkelt forældet og udstyret for slidt til, at der fortsat kan holdes åbent 13 timer dagligt ugens syv dage.
For at give de loyale pantstationsbrugere chancen for at få fyldt og afleveret de sidste pantsække, vil der blive opsat en mobil pantstation på adressen frem til og med den 31. marts. Her kan odenseanerne hver dag mellem kl. 11-18 få hjælp til at aflevere pantsække og naturligvis få overført panten til kontoen.
Jagten på ny lokation er sat ind
Lukningen af pantstationen bliver sandsynligvis ikke et endeligt farvel til at kunne komme af med større mængder pant i Odense. Der er allerede planer om at etablere næste generation pantstationer rundt om i landet. Her foregår afleveringen helt uden pantsække, og panten bliver overført til brugerens konto langt hurtigere end tilfældet er i dag. Præcis sådan som på pantstationerne i Slagelse, Rødovre og Høje Tåstrup.
”Så snart vi finder en attraktiv placering med mulighed for god kundetilstrømning, er vi klar til at Odense får en ny pantstation”, siger markedsdirektør Marlene Holmgaard Fris.
I 2020 er det kun gået en vej for pantstationerne, og det er fremad.
”Det at kunne aflevere meget pant på én gang bliver stadigt mere populært, og vi ser tydeligt, at har man først én gang brugt pantstationen, vender man sjældent retur til flaskeautomaten med sin pant”.
Flere informationer og aftaler om interview på tlf: 30 67 13 90.
Information om Dansk Retursystem
Erik Husfeldts Vej 1
+45 43 32 32 32http://www.dansk-retursystem.dk
Fakta om pantsystemet i Danmark
Hver eneste dag afleverer danskerne mere end 4 millioner flasker og dåser, som Dansk Retursystem sørger for bliver genanvendt til nye drikke- og fødevareemballager.
Det sparer på jordens ressourcer, og det sparer klimaet for mere end 150.000 tons CO2 årligt. Det danske pantsystem er et af verdens mest effektive pantsystemer i skarp konkurrence med Sverige og drives non-profit.
Se mere på pant.dk
Følg pressemeddelelser fra Dansk Retursystem
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Dansk Retursystem
Nye el-lastbiler skal gøre pantindsamling mere klimavenlig6.9.2022 16:58:56 CEST | Pressemeddelelse
Dansk Retursystem fik i dag overdraget nøglerne til to eActros 300 el-lastbiler fra Mercedes-Benz. Det er de to første serieproducerede el-lastbiler fra Mercedes på det danske marked. Høje Taastrups borgmester, Michael Ziegler, stod for nøgleoverdragelsen til to af Dansk Retursystems chauffører, som bliver dem, der til hverdag skal køre de to lastbiler i københavnsområdet.
Danskerne pantede ny rekord i juli22.8.2022 14:48:48 CEST | Pressemeddelelse
For første gang er der kommet over 200 mio. flasker og dåser retur gennem pantsystemet på en enkelt måned. Det svarer til, at hver eneste dansker hver dag i juli har pantet mere end 1 flaske eller dåse. Det store pant-tal kommer ovenpå en sommer, hvor tørsten er slukket i drikke med pant på – og hvor flasker og dåser er pantet bagefter.
Dansk Retursystem vinder pris fra verdensomspændende aluminiumsproducent29.6.2022 15:16:57 CEST | Pressemeddelelse
Dansk Retursystem leverer aluminium fra pantdåser til aluminiumsmastodonten Novelis, som blandt mange andre aktiviteter smelter dåserne om til nye. Dåserne fra Danmark scorer så højt på kvalitet, leveringssikkerhed, innovation og bæredygtighed, at Dansk Retursystem har vundet en pris for ’Great Performance’ til Novelis Global Supplier Awards. Særligt arbejdet med CSR vækker opsigt i udlandet.
Konkurrenter går sammen i opsigtsvækkende skål20.6.2022 13:18:13 CEST | Pressemeddelelse
Det er ikke hver dag, man ser Carlsberg og Royal Unibrew stå side ved side, eller Thisted og Svaneke Bryghus skåle sammen. Men det er ikke desto mindre, hvad de og flere andre konkurrenter gør i en ny, fælles kampagne, hvor drikkevareproducenterne sammen med Dansk Retursystem sender en velfortjent tak til alle dem, der panter.
El-biler samler pant ind i Aarhus11.5.2022 13:00:56 CEST | Pressemeddelelse
Det er godt for klima og miljø at pante, og et nyt samarbejde mellem Dansk Retursystem og City Logistic i Aarhus skal vise, om el-biler kan stå for pantindsamlingen i byen og dermed spare CO2-udledning fra transporten. City Logistic kører med el-varevogne ind i byen med varer, og i stedet for at køre tomme ud af byen tager de nu pantsække med fra byens restauranter, hoteller og kontorer.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022